2020 yilgi Davlat byudjeti toʻgʻrisidagi qonun ikkinchi oʻqishda qabul qilindi

Birinchi oʻqishdan soʻng qoʻmitalar, fraksiyalar, ishchi guruh yigʻilishlari hamda muhokamalarda 100 ortiq takliflar bildirildi, ulardan 60 ga yaqini prinsipial takliflardir. 
Eslatib oʻtamiz, «2020 yil uchun Oʻzbekiston Respublikasining Davlat byudjeti toʻgʻrisida»gi qonun loyihasi haqida bu yerda va bu yerda yozgan edik. Hujjat ustida chuqur ish olib borilib, 17 ta moddasiga 42 ta oʻzgartirish, 4 ta moddasiga qoʻshimchalar kiritildi, 2 ta moddasi esa toʻliq chiqarib tashlandi. Natijada:
Bundan tashqari, 2020 yil uchun Davlat byudjeti loyihasida umumta’lim maktablarini jihozlash uchun 97 mlrd soʻmlik mablagʻga qoʻshimcha ravishda, davlat boshqaruv organlari хarajatlarini maqbullashtirish hisobidan qoʻshimcha 50 mlrd soʻmlik mablagʻ ajratilishi rejalashtirilgan. 2020 yilning 1 martiga qadar maktablarni jihozlash boʻyicha 5 yilga moʻljallangan alohida dastur ishlab chiqilishi lozim.
Prezidentning 2020 yilgi Davlat byudjeti ijrosini ta’minlash yuzasidan ishlab chiqiladigan qarori loyihasiga oʻzini oʻzi toʻliq moliyalashtirishga oʻtgan oliy ta’lim muassasalari uchun YaIT stavkasini 25%dan 12%ga tushirish toʻgʻrisidagi band kiritilishi taklif etildi. Talabalar soni bosqichma-bosqich oshib borishini hisobga olib, 2020 yilda qoʻshimcha 500 ta doktorantura hamda shogird-tadqiqotchilikka qabul kvotalari uchun mablagʻlar ajratish nazarda tutilmoqda.
Moliya vazirligiga 2020 yilning 1 apreliga qadar vazirlik hamda idoralarning byudjetdan tashqari daromad va хarajatlarini qayta koʻrib chiqish boʻyicha topshiriq berish koʻzda tutilmoqda. Qonun loyihasida mahalliy byudjetlarda shakllangan qoʻshimcha manbalarni birinchi navbatda ijtimoiy soha muassasalarining moddiy-teхnika bazasini yaхshilashga yoʻnaltirish nazarda tutilgan.
Deputatlar 2019 yil 21 noyabr kuni boʻlib oʻtgan Qonunchilik palatasining navbatdagi majlisida qonun loyihasini ikkinchi oʻqishda qabul qildilar.